Diari Oficial de la Generalitat Valenciana


Sumari del DOGV 5057, del 26-07-2005 (2005/7968)

Actuacions de juí de desnonament número 267/2005. Cèdula de notificació.
------------------------------------------------------------------------

### Dades del document

Número de DOGV
:   5057

Data del DOGV
:   26-07-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/7968


Organisme emissor
:   Jutjat de Primera Instància Número 17 de València

Tipus de document
:   Anunci

Actuacions de juí de desnonament número 267/2005. Cèdula de notificació. [2005/Q7968]
  
Procediment: assumpte civil 267/2005
  
Paulino Fernández Cava, magistrat jutge del Jutjat de Primera Instància número 17 de València, mitjançant este edicte, faig saber:
  
Que en les presents actuacions de juí de desnonament 267/2005, que se seguixen a instància del procurador Juan A. Ruiz Martín, en nom i representació de Concepción Prieto Morales, contra Abdelillah Rachidi, pel que fa a l'habitatge situat a València, carrer de Florista, 151, 14a, s'ha dictat sentència que té l'encapçalament i la part dispositiva que, literalment, diuen així:
  
«Sentència
  
Jutge que la dicta: Paulino Fernández Cava
  
Lloc: València
  
Data: 4 de maig de 2005
  
Paulino Fernández Cava, magistrat jutge del Jutjat de Primera Instància número 17 de València, ha vist les actuacions de juí verbal de desnonament número 267/2005, en què ha sigut part demandant Concepción Prieto Morales, representada pel procurador Juan Antonio Ruiz Martín i amb assistència lletrada de l'advocada María Moliner Gasó, i part demandada, Abdelillah Rachidi, declarat en rebel·lia; i atés el que es diu a continuació:
  
Decisió
  
Que, amb l'estimació de la demanda formulada pel procurador el senyor Ruiz Martín, es declara resolt el contracte d'arrendament d'habitatge fet, entre els ací litigants, el dia 8 de juny de 2004, sobre l'habitatge situat a València, carrer de Florista, número 151, pis 5é, porta 15, i s'acorda el desnonament del demandat Abdelillah Rachidi, i així mateix es condemna l'esmentat demandat a pagar a la demandant, Concepción Prieto Morales, la quantitat de 2.863,73 euros i interessos legals i al pagament de les costes processals causades per este juí.
  
Manera d'impugnació: mitjançant un recurs d'apel·lació davant l'Audiència Provincial de València (article 455 LECn).
  
El recurs es prepararà a través d'un escrit presentat en este jutjat en el termini de cinc dies hàbils, comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).
  
Esta és la sentència, que pronuncie, mane i firme.
  
Així mateix, amb posterioritat, en data 24 de juny de 2005, s'ha dictat interlocutòria de rectificació d'errada material que en la part dispositiva és, literalment, com es diu tot seguit:
  
?/?/ Vist el precepte indicat i altres de general i pertinent aplicació, Paulino Fernández Cava, magistrat jutge d'este jutjat, dispose: que rectifique l'errada material observada en la resolució dictada en data 4 de maig de 2005, en este sentit: en la decisió de la sentència, on diu ?...amb l'estimació de la demanda formulada pel procurador el senyor Ruiz Martín, es decreta resolt el contracte d'arrendament d'habitatge fet entre els ací litigants el dia 8 de juny de 2004 sobre l'habitatge situat a València, carrer de Florista, número 151, pis 5é, porta 15?' ha de dir ??amb l'estimació de la demanda formulada pel procurador el senyor Ruiz Martín, es declara resolt el contracte d'arrendament d'habitatge fet entre els ací litigants el dia 8 de juny de 2004 sobre l'habitatge situat a València, carrer de Florista, número 151, pis 5é, porta 14...'?.
  
Esta és la meua resolució, que pronuncie, mane i firme».
  
I atés el desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, perquè valga de notificació en forma de la sentència i de la interlocutòria de rectificació d'errada de 24 de juny de 2005, al demandat Abdelillah Rachidi, i perquè es publique al tauler d'anuncis d'este jutjat i en el Diari Oficial de la Generalitat Valenciana, estenc i firme el present edicte.